Sigtelserne lyder på uagtsomt manddrab, på at forvolde andre skade, og på at forlade en person i nød uden at hjælpe. Bilisten har erkendt forløbet, oplyser DR Nordjylland. Ulykken skete mandag eftermiddag ved Katbjerg ved Hobro. Den 23-årige kørte ud i rabatten og ramte to børn - en 9-årig pige og en 8-årig dreng. Drengen døde, og pigen blev hårdt kvæstet. Den 23-årige forklarede, at han var uopmærksom, fordi han var tynget af, at der var sygdom i den nærmeste familie. Samtidig var det mørkt og der var lys fra en modkørende bil. Ifølge bilisten selv kørte han mellem 80-90 kiliometer i timen. Hastighedsgrænsen på ulykkesstedet er 80 kiliometer i timen, men et skilt anbefaler en hastighed på maks 50.

Opsummering:
Den 23-årige bilist, der stak af efter at have kørt to børn ned ved Katbjerg, er nu løsladt men stadig sigtet i sagen.